**ÅRSMØTE 2017**

 **Punkt 6**

 **FORSLAG TIL VEDTAK FRA STYRET**

1. **Virksomhetsplan**

Styret inviterer Årsmøtet til å vedta følgende:

**Styrets forslag til «Virksomhetsplan 2017 – 2020 Sveiva Innebandy» slik det er presentert i vedlegg til innkallingen til Årsmøtet tiltres.**

(Planen vil innen 30.05.2017 bli oppgradert layoutmessig).

1. **Utvidelse av antall styremedlemmer**

Styret i Sveiva Innebandy besto i 2016/2017 av 5 styremedlemmer (inklusive leder) og ett varamedlem. På grunn av arbeidsbelastningen og ønske om økt kompetanse i styret foreslår styret at Årsmøtet vedtar følgende:

**Styret i Sveiva Innebandy utvides med 1 – en - styrerepresentant – fra fem til seks medlemmer.**

1. **Fastsettelse av medlemsavgifter**

I de senere årene har det vært et stort antall varierende satser på medlemsavgiften.

Styret ønsker å redusere antall varianter fra 7 til 3. For hovedtyngden av våre medlemmer betyr en medlemsavgift på kr. 500,- en reduksjon av avgiften på kr. 300,-. Begrunnelsen for forslaget er at et mindre antall alternativer blir lettere å administrere. Lavere medlemsavgift tror vi kan gi flere medlemmer (som igjen også kan gi økt offentlig støtte).

Medlemsavgiftene i 2016/2017 Forslag medlemsavgift for 2017/2018

har vært som følger:

Familiemedlemsskap kr. 2.550,- kr. 2.550,-

Herrer elite/Kvinner elite kr. 2.050,- kr. 2.100,-

Alle andre kr. 500,-

Støttemedlemskap kr. 300,-

Oldboys/Veteran

Herre 2 og Herrer 3 kr. 1.050,-

Oldgirls kr. 800,-

Jenter/gutter 6 – 19 kr. 800,-

EL – innebandy kr. 800,-

Medlemskontingenter faktureres i juni 2017 med forfall 3 – uker senere.

Videre minner styret om følgende:

Spillere som ikke betalt medlemsavgift får ikke spille kamper for Sveiva Innebandy.

Spillere som oversitter fristen for innbetalt medlemsavgift med mer enn 4 uker gis ikke anledning til å trene.

Foresatte/Medlemmer som har spesielle årsaker til å bli fritatt fra/få utsettelse med å betale medlemsavgift må gjøre en henvendelse (skriftlig eller muntlig) til leder og/eller kasserer(som begge har taushetsplikt i saken). Styreleder og kasserer avgjør i samarbeid henvendelsen.

Med referanse til foranstående inviterer styret Årsmøtet til å vedta følgende:

**Medlemskontingentene i Sveiva Innebandy blir i sesongen 2017/2018 som ovennevnt foreslått av styret. Konsekvenser av ikke betalt medlemsavgift blir som referert ovenfor, med mulighet i spesielle tilfeller til å søke om fritak for /utsettelse av medlemsavgiften.**

1. **Fastsettelse av treningsavgifter/deltakeravgifter**

Styret foreslår å endre betegnelsen «treningsavgift» til «deltakeravgift».

Dette fordi det er langt mer enn treningskostnader som skal dekkes ved denne avgiften.

Den skal dekke påmeldingsavgifter til seriespill/aktivitetsrunder/minirunder,

dommeravgifter, trenerlønninger, spillerdrakter (ikke shorts og strømper), førstehjelpsutstyr og annet utstyr laget trenger til treninger i hallen.

I sesongen 2016/2017 har Forslag deltakeravgifter

treningsavgifter vært som følger: for 2017/2018

Herrer elite/Damer elite kr. 1.150,- Kr. 1.200,-

Oldgirls kr. 0,- Kr. 1.000,-

Oldboys/Veteran

Herrer 2 og herrer 3 kr. 900,- Kr. 1.500,-

Jenter/Gutter 13 – 19 år kr. 1.150,- Kr. 1.500,-

Jenter/Gutter 6 – 12 år kr. 650,- Kr. 1.000,-

EL – innebandy kr. 900,- Kr. 1.000,-

Deltageravgiften gjelder for en – 1 - hel sesong om gangen og betales ved oppstart av hver sesong.

Fakturaen sendes ut i juni måned sammen med Medlemsavgiften.

Nye spillere kan prøve innebandy i 3 uker før Deltakeravgiften og Medlemsavgiften må betales. Spillere som startet etter 1. januar betaler 50% av deltakeravgiften.

Med referanse til foranstående inviter styret Årsmøtet til å vedta følgende:

**«Treningsavgiften» erstattes med «Deltakeravgift».**

**Deltakeravgifter i Sveiva Innebandy for sesongen 2017/2018 blir som ovenfor foreslått av styret.**

1. **Dugnader**

En vesentlig del av Sveiva Innebandys inntekter kommer fra dugnadsarbeid fra klubbens medlemmer. Normalt har det vært gjennomført to større dugnader (utenom NM arrangement) hvor det stilles krav om deltagelse fra alle lagene og hvor (stort sett) alle inntektene går til «klubben». For sesongen 2016/2017 vil det også bli gjennomført 2 - to -felles dugnader(gjenstår 1 – dugnad). I tillegg kommer dugnader i regi av dette enkelte lag.

Det er sjelden dugnadsarbeid møtes med «stormende jubel», men det er altså en nødvendighet. I det siste året har flere av medlemmene spurt om anledning til å «kjøpe seg fri fra dugnadene». Vi forstår at noen har vanskeligheter for å stille opp på alle dugnadene (Sveiva Innebandy er jo ikke alene om å stille krav om dugnadsarbeid til foresatte). Slike ønsker er i stor grad blitt imøtekommet. Men uten dugnadsinntektene måtte vi øke de faste avgiftene som igjen vil ha flere negative sider.

For å ha mest mulig klare og forutsigbare retningslinjer for dugnadsarbeid inviterer styret Årsmøtet til å vedta følgende:

Sveiva Innebandy gjennomfører i sesongen 2017/2018 to – 2 – større dugnader (i tillegg til NM arrangementet) hvor det stilles krav om deltagelse fra alle lagene og hvor (stort sett) alle inntektene går til «klubben». Medlemmer som ønsker det kan kjøpe seg fri fra dugnader mot

å betale en sum som fastsettes av styret i forkant av dugnaden.

1. **Handlingsplan**

Styret inviterer Årsmøtet til å vedta følgende:

**Styrets forslag til «Handlingsplan 2017/2018 Sveiva Innebandy» slik den er presentert i innkallingen til Årsmøtet tiltres.**

 Stovner, 12.mars 2017

 Terje Sletten

 Leder

 Sveiva Innebandy